Nordjylland er godt repræsenteret på listen over steder, der får støtte til frivilligt arbejde for socialt udsatte mennesker. Det er Velfærdsministeriet, der uddeler pengeposerne.

I går fik Frederikshavn 205.000 kroner til støtte til den frivillige hjælp til socialt udsatte mennesker. I dag kom det frem, at Thisted Kommune får 570.000 kr. og Aalborg kommune får knap to millioner kroner. Thisted Kommune modtager i alt 570.000 kr. til De Frivilliges Hus, Den Sociale Café Fristedet og værestedet Kilden. Aalborg Kommunes knap to millioner kroner går til blandt andet A-klubben, De Frivilliges HusCafé Parasollen og Birgit Krintels Familieklubber. Den såkaldte PUF-pulje er på 45 millioner kroner og støtter 223 projekter over hele landet.